Tõnis Lukas

Tõnis Lukas (sündinud 5. juunil 1962 Tallinnas) on Eesti ajaloolane ja poliitik, XV Riigikogu liige ja Tartu linnavolikogu esimees. 18. juulist 2022 17. aprillini 2023 oli ta Eesti haridus- ja teadusminister. 

Tõnis Lukas oli alates 2005. aastast kuni Isamaaliidu ja Res Publica ühinemiseni viimane Isamaaliidu esimees. Erakondade ühinemise järel oli ta 2006–2007 Isamaa ja Res Publica Liidu kaasesimees. Aastatel 2007–2013 Isamaa ja Res Publica Liidu aseesimees. 

1996–1997 oli ta Tartu linnapea ja 1999–2002 Eesti haridusminister. 2007–2011 oli ta Andrus Ansipi teises valitsuses haridus- ja teadusminister ning 2019–2021 Jüri Ratase teises valitsuses Eesti kultuuriminister. Ta on kuulunud mitmesse Riigikogu koosseisu ja olnud Tartu linnavolikogu liige.

Detsembris 2012 valiti Lukas teist korda Eesti Rahva Muuseumi direktoriks. Ta on juhtinud ka Tartu Kutsehariduskeskust.

Haridus
Ta lõpetas 1980. aastal Tallinna 1. Keskkooli, 1981. aastal Tallinna 19. Tehnikakooli autoremondi erialal. ja 1987. aastal Tartu Riikliku Ülikooli ajaloo erialal. Uurimistööd tegi ta seal Sulev Vahtre juhendamisel.

Pärast kaheaastast töötamist õpetajana Rõngus õppis Tartu Ülikoolis magistriõppes. 1997. aastal, olles vahepeal töötanud Eesti Rahva Muuseumi direktorina, kaitses ta magistritöö "Tartu toomhärrad 1224–1558""Tõnis Lukasest sai ajaloomagister" Postimees, 15. november 1997.

Tõnis Lukas on Eesti Üliõpilaste Seltsi liige.Eesti Üliõpilaste Seltsi liikmete nimekiri

pisi|Tõnis Lukas Ilmar Talve raamatuesitlusel (2004)

Töökohad
1987–1989 Rõngu 8-klassilise Kooli õpetaja"Kes? Mis? Kus?" 2008, lk 44
1989–1992 Tartu Ülikooli lektor
1992–1995 Eesti Rahva Muuseumi direktor
1995–1996 VIII Riigikogu liige, kultuurikomisjoni esimees
1996–1997 Tartu linnapea 
1997–1999 Hugo Treffneri Gümnaasiumi õpetaja 
1999–2002 Eesti haridusminister 
2002–2003 IX Riigikogu liige 
2003–2007 X Riigikogu liige 
2007–2011 Eesti haridus- ja teadusminister 
2011–2012 XII Riigikogu liige 
2013–2018 Eesti Rahva Muuseumi direktor 
2018–2019 Tartu Kutsehariduskeskuse direktor 
2019–2021 Eesti kultuuriminister 
2021–2022 Eesti Kirjandusmuuseumi direktor ja samal ajal ka Tartu linnavolikogu esimees 
2022–2023 Eesti haridus- ja teadusminister 
2023– XV Riigikogu liige
alates 2. detsembrist 2025 Tartu linnavolikogu esimees

Ühiskondlik tegevus
Ta valiti XI Riigikogusse."Kes? Mis? Kus?" 2008, lk 37 Alates 5. aprillist 2007 oli ta Andrus Ansipi teises valitsuses haridus- ja teadusminister.

Tartu linnavolikogu liige 1993–1996, 1997–1999, 2002–2005. Eesti Kongressi liige 1990–1992.

Ta oli 1988. aasta Tartu muinsuskaitsepäevade organiseerimistoimkonna esimees (tegelik korraldaja koos Tõnn Sarvega).

Ta on olnud Isamaa ja Res Publica Liidu aseesimees ja kaasesimees. 25. oktoobril 2006 allkirjastas ta koos Isamaa ja Res Publica Liidu teise kaasesimehe Taavi Veskimäe ning Põllumeeste Kogu juhi Tõnu Ojamaaga erakondade ühinemislepingu"Kes? Mis? Kus?" 2008, lk 95.

Ta kandideeris 2023. aasta Riigikogu valimistel, kus kogus valimisringkonnas nr 10 (Tartu linn) 2218 häält ning osutus valituks kompensatsioonimandaadiga.Valimisringkond nr 10 valimised.ee (andmed seisuga 07.03.2023 19:45)Mandaatide omandamise viis valimised.ee (andmed seisuga 07.03.2023 19:45) 

Pärast riigikogu valimiste tulemuste selgumist, 25. märtsil 2023 teatas Lukas, et astub tagasi Isamaa aseesimehe kohalt. 
17. mail 2023 alustas Lukas toetusallkirjade kogumist Isamaa esimeheks kandideerimiseks kuna senine esimees Helir-Valdor Seeder teatas, et ei kandideeri. Ta kandideeris kõrvuti Urmas Reinsalu ja Lea Danilson-Järgiga, kuid kaotas esimesele häältega 180:451.https://www.aripaev.ee/uudised/2023/06/10/isamaa-uueks-esimeheks-sai-ulekaalukalt-urmas-reinsalu-peame-algatama-selle-valitsuse-umbusaldamise-1642 

Ta kandideeris 2024. aasta Euroopa Parlamendi valimistel, kogus 1593 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html 

2025. aasta sügisel oli Lukas Tartu linnavolikogu valimistel Isamaa Erakonna esinumber ja linnapeakandidaat kogudes 4362 häält, mis taganuks talle võimaluse saada linnapeaks, kuid läbirääkimiste käigus võimaliku tulevase koalitsioonipartneri Reformierakonnaga otsustas Isamaa Tartu piirkond linnapea koha endale taotlemisest loobuda ja küsis Tõnis Lukasele Tartu Linnavolikogu esimehe kohta. 2. detsembril 2025 valiski volikogu Lukase oma esimeheks. 

Lukas kuulub Kaitseliidu Tartu maleva Akadeemilisse malevkonda. On reservohvitser, sai 1998. aastal leitnandi auastme.Sõjaväeliste auastmete andmine. Vabariigi presidendi käskkiri. Riigi Teataja, 26. veebruar 1998

Vaateid
Tõnis Lukas leiab, et
õpetajal peab olema õigus rakendada õpilaste suhtes füüsilist jõudu, näiteks kaklevate õpilaste lahutamiseks;Alo Lõhmus: "Tõnis Lukas: õpetajal olgu õigus füüsiliselt sekkuda" Postimees, 5. aprill 2007
reaal- ja loodusainete tähtsust tuleb suurendada.

2011. aastal tuli Lukas välja ettepanekuga kohustada ülikoolis riigieelarvelistel kohtadel õppinud noori töötama kolme aasta vältel Eestis.

Tunnustus
2002 – Suur Ignatsi Jaagu medal
2006 – Riigivapi IV klassi teenetemärkRiigikogu liige: Tõnis Lukas
2012 – Johan Skytte medal
2016 – Postimehe aasta inimene"Postimehe aasta inimene 2016 on Tõnis Lukas" ERR, 6. jaanuar 2017
2020 – Aasta kalavaenlaneAasta Kalavaenlane 2020 on selgunud. Õhtuleht, 11. jaanuar 2020

Isiklikku
Tõnis Lukase abikaasa on kirjandusteadlane Liina Lukas. Neil on kaks tütart ja poeg. Nad elavad Tartus.

1941. aastal tapsid kommunistid Tõnis Lukase isa vanemad, nii et isast sai suure talu peremees. Nõukogude võim võttis talt talu ära ja edaspidi oli ta sunnitud ennast varjama. Tõnis Lukase ema Ester Lukas oli pärit Hiiumaalt, õppis Eesti Riiklikus Kunstiinstituudis ja töötas hiljem keraamikuna. Tõnis Lukase onu (ema vend) oli Evald Teras.
Viited

Välislingid

Tõnis Lukas saates "Kukul külas", 25. juuli 2004, 1. osa, WMA fail, 2. osa, WMA fail
Kärt Anvelt. Tõnis Lukas: kool ei saa olla kombinaat EPL, 1. detsember 2008
Priit Simson. "LUKAS, LAURISTIN, LEESI: Koolireform: kas väikegümnaasiumide lõpp?" EPL, 18. detsember 2008
"Lukas vabandas õpilaste põmmpeadeks nimetamise pärast" Postimees, 23. jaanuar 2009
"Tõnis Lukas: Läbimõeldud haridusuuendus" EPL, 17. veebruar 2009

Kategooria:Eesti ajaloolased
Kategooria:Eesti Kongressi liikmed
Kategooria:Tartu linnapead
Kategooria:Isamaa Erakonna poliitikud
Kategooria:Eesti haridusministrid
Kategooria:Eesti Rahva Muuseumi direktorid
Kategooria:Tartu Ülikooli õppejõud
Kategooria:Õpetatud Eesti Seltsi liikmed
Kategooria:VIII Riigikogu liikmed
Kategooria:IX Riigikogu liikmed
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:XV Riigikogu liikmed
Kategooria:Kaitseliidu Tartu maleva liikmed
Kategooria:Tartu Ülikooli ajalooteaduskonna vilistlased
Kategooria:Eesti Üliõpilaste Seltsi liikmed
Kategooria:Gustav Adolfi Gümnaasiumi vilistlased
Kategooria:Tallinna Kristiine Teeninduskooli vilistlased
Kategooria:Riigivapi IV klassi teenetemärgi kavalerid
Kategooria:Sündinud 1962